2 priedas

ELEKTRONINĖS PRIPAŽINIMO ERDVĖS INFORMACINĖS SISTEMOS MODIFIKAVIMO PASLAUGŲ TECHNINĖ SPECIFIKACIJA

Pirkimo objektas – Elektroninės pripažinimo erdvės informacinės sistemos (EPE IS) modifikavimo paslaugos, nurodytos lentelėje žemiau. Paslaugos turi būti suteiktos iki 2026 m. gruodžio 18 d.
	1. 
	Dokumentų perkėlimas iš „DocLogix“ sistemos į EPE sistemą:
· Vartotojų įrašai (ekspertų duomenų bazė) – apie 2 830 įrašų.
· Su vartotojų įrašais susiję dokumentai – apie 5 660 dokumentų.
· Pripažinimo sprendimai – apie 27 448 įrašai.
· Rekomendacijos – apie 8 111 įrašų.
Kiekvienos duomenų kategorijos kiekis gali padidėti iki 20 proc.
EPE sistemoje bylos turi būti skirstomos pagal metus, užtikrinant galimybę peržiūrėti, ieškoti ir filtruoti konkrečių metų bylas.

	1. 
	Ekspertų duomenų bazės funkcionalumas
EPE sistemoje turi būti įgyvendintas vartotojų įrašų (ekspertų duomenų bazės) valdymo funkcionalumas, leidžiantis:
· Peržiūrėti ir redaguoti perkeltus vartotojų įrašus.
· Kurti ir išsaugoti naujus vartotojų įrašus.
· Atlikti įrašų paiešką.
· Filtruoti įrašus pagal pasirinktus kriterijus
EPE sistemoje turi būti sukurta nauja naudotojo rolė, kuriai priskirti naudotojai galėtų pasiekti tik ekspertų duomenų bazės įrašus ir su jais susijusį funkcionalumą. Šios rolės naudotojams neturi būti suteikiama prieiga prie kitų EPE sistemos duomenų ar funkcionalumo, jeigu tokia prieiga nenumatyta atskirai.

	1. 
	Dokumentų ištrynimo funkcionalumas
EPE sistemoje turi būti įgyvendintas pusiau automatinis dokumentų ištrynimo funkcionalumas, skirtas dokumentams, kurių saugojimo terminas yra 10 metų ir yra pasibaigęs.
Sistema turi identifikuoti dokumentus, kurių saugojimo terminas pasibaigė, ir pateikti juos atsakingam naudotojui peržiūrėti. Dokumentai turi būti ištrinami tik atsakingam naudotojui patvirtinus ištrynimą. Prieš ištrinant turi būti sudaryta galimybė peržiūrėti numatomų ištrinti dokumentų sąrašą ir įsitikinti, kad jie gali būti ištrinti.

	1. 
	Prisijungimas į turinio valdymo sistemą per el. valdžios vartus (VISSP) arba el. paštą ir slaptažodį ir dviejų faktorių autentifikavimą (2FA)
Įgyvendinimo apimtis:
· VIISP integracijos su turinio valdymo sistema įgyvendinimas arba dviejų veiksnių autentifikavimo funkcionalumo integravimas į esamą vartotojų prisijungimo mechanizmą;
· naudotojo prisijungimo, atsijungimo ir paskyros susiejimo scenarijų testavimas (per asmens kodą), kai jungiamasi per el. valdžios vartus;
· integracijos konfigūravimas ir parengimas naudojimui.

	1. 
	Išoriniam vartotojui, kuris jungiasi prie sistemos naudodamas el. paštą ir slaptažodį, dviejų faktorių autentifikavimas (2FA)
Įgyvendinimo apimtis:
· dviejų veiksnių autentifikavimo funkcionalumo integravimas į esamą vartotojų prisijungimo mechanizmą;
· autentifikavimo naudojant trečiosios šalies autentifikavimo programėlę, pvz., Microsoft Authenticator, įgyvendinimas;
· vartotojo paskyros susiejimo su autentifikavimo programėle mechanizmo įgyvendinimas;
· 2FA naudojimo ir prisijungimo scenarijų testavimas.





